 Southampton meriri Chelsea 0-2 ụbọchị Boxing DayTaa bụ boxing day adịghị ndị Chelsea mma nahụ dịka ndị Southampton kụwara ha anya nazụ owere ha.Ndị Southampton ji ọkpụ goolu abụọ gbarie Stamford Bridge, gbanye ndị Chelsea ose nanya.Bournemouth akụnyela Chelsea ikputu ọnụMan Utd ejirila Chelsea gbụchachaa ọnụ gbụfuoNwafọ Naịjirịa bụ Michael Obafemi bụ onye buru ụzọ gbakaa neetị na nkeji 31.Obafemi, onye gbara naanị afọ 19 bụ mba Ireland ka ọ na-agbara.Na nkeji 73, Nathan Redmond mezuru ya abụọ wee mee ndị Chelsea otiwere anya ahụ ụzọ.Naka nke ọzọ, Mikel Arteta malitere ije ya dịka onye nkuzi ndị Arsenal taa, mana o nwetaghị mmeri.Arsenal na ndị Bournemouth gbara onye lawa onye lawa.Dan Gosling nke Bournemouth nyere goolu na nkeji 35, mana Pierre Emerick Aubameyang sara ya na nkeji 73.Arteta ga-eji nke a mata na ihe chere ya nihu notu egwuregwu Arsenal abụghị ọgụ nne na-agbara nwa ya.Manchester United akụpịala ndị NewcastleMarcus Rashford achakeela nnọọ ka ọkụỌkpụ goolu anọ asatara otu ka ndị Manchester United ji tie ndị Newcastle mmọnwụ.Marcus Rashford, Mason Greenwood na Anthony Martial nyere goolu anọ ahụ.Martial nyere goolu abụọ ebe Matty Longstaff nyetaara ndị Newcastle otu goolu.Paul Pogba so gbaa bọọlụ nke taaIhe kacha tọọ ndị Man Utd ụtọ negwuregwu nke taa bụ na Paul Pogba alọghachila.Pogba agbabeghi bọọlụ ogologo oge nihi ahụ o merụrụ.Mana Carlo Ancelloti ji mmeri wee malite ọchịchị ya nEverton.Everton ji otu ọkpụ goolu merie Burnley.Crystal Palace jikwa ọkpụ goolu abụọ a satara otu merie West Ham, ebe Aston Villa meriri Norwich 1-0.Akụkọ ndị ọzọ ga-amasị gị:Kedụ ebe Boxing Day si bido?Akụkọ ndị bụ ọgbara Igbo gharịị na 2019Kpọwanụ m Baba go slow, a ga m arụ ọrụ m dịka onyeisiala - BuhariIhe nkiri ga-amasị gị: 